K O R R A L D U S

Haapsalu,			               30. märts 2011 nr 220 

Detailplaneeringu kehtestamine
(Jalaka tn 78a, Haapsalu)

Haapsalu Linnavalitsus algatas  Jalaka tn 78a kinnistu detailplaneeringu  03.09.2010 korraldusega nr 488. Planeeringu algatamise ettepaneku tegi kinnistu omanik Haapsalu Linnamajanduse AS. Planeeringuga tehakse ettepanek jagada Jalaka 78a elamukrunt kaheks pereelamukrundiks ja määrata planeeritud kruntidele ehitusõigus ning hoonestustingimused.
Nõuete kohaselt kooskõlastatud detailplaneering vastab üldplaneeringule. Planeeringu koostamisel on loobutud planeerimisseaduse § 12 lõikes 1 ja §-des 18-21 sätestatud planeeringu vastuvõtmise ja avalikustamise nõuete täitmisest, asendades need planeeritava maa-ala ja naaberkinnisasjade omanike kirjalike nõusolekutega. 
Võttes arvesse eelnevat ja juhindudes, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada  Jalaka tn 78a krundi detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Haapsalu Linnamajanduse AS-ile (Lihula mnt 3, 90507, Haapsalu) korralduse koopia saatmisega posti teel, ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Käesoleva korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Andreas Rahuvarm
Aselinnapea linnapea ülesannetes 					Erko Kalev
                                                                                                           		Linnasekretär

Seletuskiri

Planeeritud krunt Jalaka tn 78a asub pereelamute piirkonnas. Vahetu naaberkrunt Jalaka tn 78 on küll ärimaakrunt, kuid ülejäänud Jalaka ja Lehise tänava krundid on pereelamute krundid. 
Planeeritavat krundil asuvad praegu Haapsalu Linnamajanduse AS-i ladu ja asfalteeritud  laoplats.
Elamute vahel sobimatu laomajanduse asemele on planeeritud kaks pereelamukrunti. Kummalegi krundile saab ehitada ühe pereelamu ja ühe abihoone. Pääsud kruntidele on Jalaka ja Lehise tänavalt. Elamute arhitektuursed tingimused on planeeritud lähtudes  naaberelamute mahtudest, arhitektuursest laadust. 

Linnavalitsuse kaalutlus planeeringu kehtestamisel on:
Käesoleva planeeringu elluviimisega parandatakse Lehise ja Jalaka tänava elamupiirkonda.  
Sinna sobimatud laohooned ja –platsid likvideeritakse ja nende asemele on planeeritud sobivates mahtudes pereelamud.